Source: https://csm-suceava.ro/rugby/item/126-csm-suceava-are-o-deplasare-grea-la-barlad
Timestamp: 2020-05-28 15:29:31+00:00

Document:
Clubul Sportiv Municipal Suceava - CSM Suceava are o deplasare grea la Bârlad
CSM Suceava are o deplasare grea la Bârlad
După un meci foarte bun făcut în faţa liderului, în care au fost privaţi de victorie la un eseu făcut cadou bucureştenilor, componenţii echipei de rugby seniori a Clubului Sportiv Municipal Suceava au o deplasare grea pe terenul altei echipe neînvinse până în prezent, Rugby Club Bârlad. Ca la fiecare deplasare din acest sezon, sucevenii vor juca duminică, pentru a avea tot lotul la dispoziţie, de această dată la ora 14.00, şi asta deoarece vor pleca spre Bârlad în ziua meciului. Pentru această deplasare, antrenorul Constantin Vlad nu va putea conta pe mai mulţi jucători importanţi, precum Ştefancu, Andrei Varvaroi şi Lucaci, ce au meci duminică la juniorii de la CSŞ Gura Humorului, în timp ce Drelciuc şi Ştefancu sunt incerţi, ultimul nefiind refăcut total după întinderea suferită în partida cu RCM Galaţi.
„Vom întâlni o echipă ce se află într-o formă bună, ce nu a pierdut în acest sezon, având trei victorii şi un egal. Pe de altă parte şi noi suntem pe o pantă ascendentă, iar dacă ne vom concentra exemplar şi nu vom comite foarte multe infracţiuni, cred şi sper să facem un meci bun la Bârlad. Mulţumim Primăriei şi Consiliului Local Suceava pentru că ne susţin activitatea la juniori şi seniori, dar şi Asociaţiei Sportive Prietenii Rugby-ului din Bucovina, ce este tot timpul alături de noi”, a explicat antrenorul Constantin Vlad.
1. CSM U 23 Bucureşti 5 5 0 0 181 – 48 2pb 22
2. Rugby Club Bârlad 4 3 1 0 107 – 34 2 16
3. CS Năvodari 5 3 1 1 80 – 63 1 15
4. RCM Galaţi 4 3 0 1 80 – 63 2 14
5. CSM Suceava 4 2 0 2 78 – 79 3 11
6. CS Politehnica Unirea Iaşi 4 1 0 3 81 – 53 3 7
7. CS Ştiinţa Petroşani 5 1 0 4 56 – 141 2 6
8. CSUAV Arad 5 1 0 4 50 – 145 2 5
9. RC Stejarul Buzău 5 1 0 4 75 – 150 0 4
10. Steaua U 23 Bucureşti 1 0 0 1 8 – 20 0 0
Mai multe din această categorie: « CSM Suceava s-a clasat pe locul secund la Cupa Bucovinei	CSM Bucovina Suceava a pierdut onorabil pe terenul celor de la RC Bărlad »

References: CSM 

CSM 
 CSM 
 CSM 
 CSM 
	CSM